CELEX: 62012CA0045
Language: da
Date: 2013-06-13 00:00:00
Title: Sag C-45/12: Domstolens dom (Fjerde Afdeling) af 13. juni 2013 — Office national d’allocations familiales pour travailleurs salariés (ONAFTS) mod Radia Hadj Ahmed (anmodning om præjudiciel afgørelse fra Cour du travail de Bruxelles — Belgien) (Social sikring af vandrende arbejdstagere — forordning (EØF) nr. 1408/71 — personelt anvendelsesområde — tildeling af familieydelser til en tredjelandsstatsborger, der har opholdstilladelse i en medlemsstat — forordning (EF) nr. 859/2003 — direktiv 2004/38/EF — forordning (EØF) nr. 1612/68 — betingelse vedrørende varigheden af opholdet)

3.8.2013   
            
            
               DA
            
            
               Den Europæiske Unions Tidende
            
            
               C 225/25
            
         Domstolens dom (Fjerde Afdeling) af 13. juni 2013 — Office national d’allocations familiales pour travailleurs salariés (ONAFTS) mod Radia Hadj Ahmed (anmodning om præjudiciel afgørelse fra Cour du travail de Bruxelles — Belgien)
   (Sag C-45/12) (1)
   
   (Social sikring af vandrende arbejdstagere - forordning (EØF) nr. 1408/71 - personelt anvendelsesområde - tildeling af familieydelser til en tredjelandsstatsborger, der har opholdstilladelse i en medlemsstat - forordning (EF) nr. 859/2003 - direktiv 2004/38/EF - forordning (EØF) nr. 1612/68 - betingelse vedrørende varigheden af opholdet)
   2013/C 225/40
   Processprog: fransk
   
      Den forelæggende ret
   
   Cour du travail de Bruxelles
   
      Parter i hovedsagen
   
   
      Sagsøger: Office national d’allocations familiales pour travailleurs salariés (ONAFTS)
   
      Sagsøgt: Radia Hadj Ahmed
   
      Sagens genstand
   
   Anmodning om præjudiciel afgørelse — Cour du travail de Bruxelles — fortolkning af artikel 1, litra f) i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (EFT 1971 II, s. 366) — fortolkning af artikel 13, stk. 2, og artikel 14 i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158, s. 77) — fortolkning af artikel 18 TEUF og artikel 20 og 21 i Den Europæiske Unions charter om grundlæggende rettigheder — tildeling af familieydelser til en tredjelandsstatsborger, der har fået opholdstilladelse i en medlemsstat for, uden for ægteskab eller registreret partnerskab, at slutte sig til en statsborger fra en anden medlemsstat — tilstedeværelsen af et andet barn, der er tredjelandsstatsborger — det personelle anvendelsesområde for forordning nr. 1408/71 — begrebet »familiemedlem« — national lovgivning, hvori er fastsat en betingelse vedrørende varigheden af opholdet med henblik på tildeling af familieydelser — ligebehandling
   
      Konklusion
   
   
               1)
            
            
               Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, som ændret ved Europa-Parlamentets og Rådets forordning (EF) nr. 1992/2006 af 18. december 2006, skal fortolkes således, at en tredjelandsstatsborger eller hendes datter, der ligeledes er tredjelandsstatsborger, når disse befinder sig i følgende situation:
               
                           —
                        
                        
                           denne tredjelandsstatsborger har mindre end fem år tidligere fået en opholdstilladelse i en medlemsstat for, uden for ægteskab eller registreret partnerskab, at slutte sig til en statsborger fra en anden medlemsstat, med hvem hun har et barn, der er statsborger i sidstnævnte medlemsstat,
                        
                     
                           —
                        
                        
                           kun statsborgeren fra en anden medlemsstat er arbejdstager,
                        
                     
                           —
                        
                        
                           samlivet mellem tredjelandsstatsborgeren og nævnte statsborger fra en anden medlemsstat er i mellemtiden ophørt, og
                        
                     
                           —
                        
                        
                           de to børn indgår som en del af moderens husstand,
                        
                     ikke er omfattet af denne forordnings personelle anvendelsesområde, med mindre denne tredjelandsstatsborger eller hendes datter som omhandlet i og ved anvendelsen af den nationale lov kan anses for at være »familiemedlemmer« til denne statsborger fra en anden medlemsstat, eller når det i benægtende fald kan antages, at de »i overvejende grad [forsørges]« af ham.
            
         
               2)
            
            
               Artikel 13, stk. 2, og artikel 14 i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF), sammenholdt med artikel 18 TEUF, skal fortolkes således, at de ikke er til hinder for en medlemsstats lovgivning, hvorved medlemsstaten pålægger en tredjelandsstatsborger, når denne befinder sig i den situation, der er omhandlet i denne domskonklusions punkt 1, en betingelse om fem års ophold med henblik på tildeling af garanterede familieydelser, mens denne betingelse ikke pålægges medlemsstatens egne statsborgere.
            
         
      (1)  EUT C 109 af 14.4.2012.